в Съюза, Съединените щати, Индия, Казахстан, Беларус, Украйна) и успешно са намерили нови доставчици по време на твърдения недостиг през 2017—2018 г. Това показва, че въпреки че вносителите наистина ще трябва да платят по-висока цена за поръчките, които вече са направени, но все още не са получени преди налагане на мерките, за тях не би било прекалено трудно да преминат към нови доставчици за относително кратко време.
 (588)
 Макар че е вероятно антидъмпинговите мерки да окажат известно отрицателно въздействие върху вносителите и да могат да намалят тяхната рентабилност, вносителите ще бъдат в състояние да поемат и/или да прехвърлят на своите клиенти част от увеличението на разходите поради митото, предвид значителния марж на печалбата от над 20 %, което беше потвърдено от коментарите, посочени в съображение 586. Те имат възможност да намерят алтернативни източници на доставки, включително от други трети държави и промишлеността на Съюза. Поради това комбинирането на други източници на доставка за продукта, предмет на разследването, и възможността за поемане и/или поне за частично прехвърляне на въздействието на митата върху техните клиенти би означавало, че несвързаните вносители не са прекомерно засегнати от налагането на мерките. Различните равнища на митата отразяват различията в поведението на износителите и във въздействието на китайския износ върху промишлеността на Съюза, а не са дискриминационни.
 (589)
 Освен това следва да се отбележи, че твърденията относно разликите в качеството, недостига на доставки, неспособността или нежеланието на промишлеността на Съюза да снабдява пазара, разликите в цените, рентабилността на вносителите, рисковете от монопол или олигопол, стимулите за иновации и времето за разгръщане на далекосъобщителните мрежи не бяха подкрепени с доказателства и поради това не могат да се приемат.
 (590)
 Освен това се отбелязва, че при разследването се установи, че един от важните аспекти на вредата в този случай е именно фактът, че промишлеността на Съюза не може да постигне равнището на печалба, което би ѝ позволило да продължи да инвестира, наред с другото, в допълнителен капацитет, за да отговори на все по-голямото търсене на разрастващия се пазар на Съюза. Очакваното въздействие на мерките е именно да се възстановят еднаквите условия на конкуренция и да се даде възможност за реализиране на такива печалби, инвестиции и разширяване на капацитета.
 (591)
 Cable 77 също така счита, че митото върху кабелите означава да се облагат и влакната, и то на много по-високо ниво, отколкото самите кабели. В това отношение Комисията припомня, че настоящото разследване обхваща КОВ и следователно мерки могат да бъдат наложени само върху разглеждания продукт. Всъщност влакната са материал за влагане в КОВ, а не разглежданият продукт.
 (592)
 В коментарите си относно окончателното разгласяване Connect Com заяви, че разходите за суровини се увеличават значително във всички сектори и че производството на широколентови кабели също е засегнато. Във връзка с това Connect Com даде примери за увеличение на цените на китайски доставчик, чиито данни не са оповестени, от второто тримесечие на 2020 г. до второто тримесечие на 2021 г. В това отношение Connect Com заяви, че е налице спешна необходимост от разширяване на широколентовите кабелни мрежи в Европа, но търсенето не